EkBass/fiwiki-20250220-pages-articles huggingface dataset:
Charlie Hunnam

Charles Matthew ”Charlie” Hunnam (s. 10. huhtikuuta 1980 Newcastle upon Tyne, Englanti, Yhdistynyt kuningaskunta) on englantilainen näyttelijä, joka on näytellyt urallaan useissa elokuvissa ja televisiosarjoissa. Hunnam tunnetaan muun muassa roolistaan Jackson Tellerinä sarjassa Sons of Anarchy. Hän näytteli myös Raleigh Beckettiä vuonna 2013 ensi-iltansa saaneessa elokuvassa Pacific Rim – Hyökkäys Maahan. == Filmografia== === Elokuvat === Elokuvat Elokuvat Elokuvat Elokuvat Vuosi Suomenkielinen nimi Alkuperäinen nimi Rooli 1999 Disko-kingi Whatever Happened to Harold Smith? Daz 2000 Älä kerro äidille Queer as Folk Nathan Maloney 2002 Abandon Abandon Embry Larkin 2002 Nicholas Nicklebyn elämä ja seikkailut Nicholas Nickleby Nicholas Nickleby 2003 Päämääränä Cold Mountain Cold Mountain Bosie 2005 Green Street Hooligans Hooligans Pete Dunham 2006 Ihmisen pojat Children of Men Patric 2011 The Ledge The Ledge Gavin Nichols 2012 Frankie Go Boom Frankie Go Boom Frankie 2012 Deadfall Deadfall Jay 2013 Pacific Rim – Hyökkäys Maahan Pacific Rim Raleigh Becket 2015 Crimson Peak Crimson Peak Alan McMichael 2017 Z: Amazonin kadonnut kaupunki The Lost City of Z Percy Fawcett 2017 King Arthur: Legend of the Sword King Arthur: Legend of the Sword Arthur Pendragon 2017 Papillon Papillon Henri Charrière 2018 A Million Little Pieces A Million Little Pieces Bob Frey Jr. 2019 Triple Frontier Triple Frontier William "Ironhead" Miller The Gentlemen The Gentlemen Ray Jungleland Jungleland Stanley Kaminski True History of the Kelly Gang True History of the Kelly Gang Sgt O'Neil === Televisiosarjat === Televisiosarjat Televisiosarjat Televisiosarjat Televisiosarjat Televisiosarjat Vuosi Suomenkielinen nimi Alkuperäinen nimi Rooli Jakso 1998 Byker Grove Byker Grove Jason #10.1 1999 Mikrosaippua Microsoap Brad #2.6 1999–2000 Älä kerro äidille Queer as Folk Nathan Maloney 10 jaksoa 2000 Young Americans Young Americans Gregor Ryder 3 jaksoa 2001–2003 Ihan pihalla Undeclared Lloyd Haythe 17 jaksoa 2008–2014 Sons of Anarchy Sons of Anarchy Jackson ”Jax” Teller 92 jaksoa == Aiheesta muualla == * Luokka:Englantilaiset näyttelijät Luokka:Vuonna 1980 syntyneet Luokka:Elävät henkilöt Luokka:Seulonnan keskeiset artikkelit
Ilja Hurník

Ilja Hurník (25. marraskuuta 1922 Poruba – 7. syyskuuta 2013) oli tšekkiläinen säveltäjä ja pianisti. Hän sai opetusta pianonsoitossa Ilona Štěpánová- Kurzoválta ja sävellyksessä Vítězslav Novákilta. Hän opetti myöhemmin itse Prahassa ja Bratislavassa. Hurníkin teosten joukkoon kuuluu esimerkiksi viisi oopperaa, kaksi balettia, sinfonia, konserttoja ja muita orkesteriteoksia sekä vokaalimusiikkia. Myös hänen poikansa Lukáš on menestynyt säveltäjänä. Hurník sävelsi musiikin Zdeněk Milerin ohjaamaan animaatioon Měsíční pohádka (Jääprinssi). ==Lähteet== Luokka:Tšekkiläiset säveltäjät Luokka:Tšekkiläiset pianistit Luokka:Vuonna 1922 syntyneet Luokka:Vuonna 2013 kuolleet
Einar Myntti

Einar Otto Evert Myntti () oli suomalainen jääkäri. Hän oli sotilaskoulutuksensa ensimmäisen maailmansodan aikana Saksassa saanut jääkäri, joka sai tulikasteensa Saksan itärintamalla Riianlahdella vuonna 1916, missä hän myös kaatui.Suomen jääkärien elämäkerrasto 1938Suomen jääkärien elämäkerrasto 1975 ==Perhetausta ja koulutus== Hänen vanhempansa olivat kauppias Karl Myntti ja Maria Jakobintytär. Myntti kävi kansakoulun. ==Jääkärikausi== Myntti työskenteli kauppa-apulaisena Raippaluodossa ennen liittymistään vapaaehtoisena Saksassa sotilaskoulutusta antavan jääkäripataljoona 27:n 3. komppaniaan 7. maaliskuuta 1916, josta hänet siirrettiin 19. huhtikuuta 1916 pataljoonan täydennysjoukkoon, josta hänet palautettiin takaisin pataljoonaan yhteyteen ja sijoitettiin pataljoonan 1. komppanian. Hän otti osaa taisteluihin ensimmäisessä maailmansodassa Saksan itärintamalla Riianlahdella, missä hän kaatui taistelussa osallistuttuaan partiossa sattuneeseen kahakkaan 20. syyskuuta 1916. Hän oli kaatuessaan naimaton ja hänet haudattiin sotilashautaan Dumben kylään, jossa hän lepää yhdessä saksalaisten aseveljien kanssa. Samassa haudassa lepää myös neljä muuta partiokahakoissa vuonna 1916 kaatunutta suomalaista jääkäriä: Frans Viktor Heinonen, Viktor Kamis, Emil Aleksander Kantola ja Konrad Johan Olof Pehrsson. ==Lähteet== * Puolustusministeriön Sotahistoriallisen toimiston julkaisuja IV, Suomen jääkärien elämäkerrasto, WSOY Porvoo 1938. *Sotatieteen Laitoksen Julkaisuja XIV, Suomen jääkärien elämäkerrasto 1975, Vaasa 1975 ISBN 951-99046-8-9. * E.Jernström, Jääkärit maailmansodassa Sotateos oy Helsinki 1933 * Suomen sotasurmat 1914-1922 © 2001- Valtioneuvoston kanslia, Suomi Finland * Toim. Lars Westerlund, Suomalaiset ensimmäisessä maailmansodassa, Valtioneuvoston kanslian julkaisu 6/2004 ISBN 952-5354-48-2 ===Viitteet=== Luokka:Jääkärit Luokka:Vuonna 1896 syntyneet Luokka:Vuonna 1916 kuolleet
Emil Kantola

Emil Aleksander Taavetinpoika Kantola (17. syyskuuta 1886 Ylivieska - 20. syyskuuta 1916 Latvia) oli suomalainen jääkäri. Hänen vanhempansa olivat työmies Taavetti Kantola ja Lyydi Maria Korte.Suomen jääkärien elämäkerrasto 1938Suomen jääkärien elämäkerrasto 1975 ==Jääkärikausi== Kantola toimi työmiehenä ennen liittymistään vapaaehtoisena Saksassa sotilaskoulutusta antavaan jääkäripataljoona 27:n 1. komppaniaan 13. tammikuuta 1916. Hän otti osaa taisteluihin ensimmäisessä maailmansodassa Saksan itärintamalla Misse- joella ja Riianlahdella, missä hän kaatui taistelussa venäläisten luodista 20. syyskuuta 1916 ollessaan komennettuna varmistusketjuun pioneerien suorittaessa varustelutöitä. Hänet haudattiin sotilashautausmaahan lähelle Latsche-joen suuta Riianlahden rannalle Dumben yhteishautaan saksalaisten aseveljien kanssa. Samassa haudassa lepää myös neljä muuta partiokahakoissa vuonna 1916 kaatunutta suomalaista jääkäriä: Frans Viktor Heinonen, Einar Otto Evert Myntti, Viktor Kamis ja Konrad Johan Olof Pehrsson. Hän oli kuollessaan naimaton.Suomen sotasurmat 1914-1922 Kunniamerkit: Jääkärimerkki, Saksan maailmansotaan osallistuneiden kunniaristi. ==Lähteet== * Puolustusministeriön Sotahistoriallisen toimiston julkaisuja IV, Suomen jääkärien elämäkerrasto, WSOY Porvoo 1938. * Sotatieteen Laitoksen Julkaisuja XIV, Suomen jääkärien elämäkerrasto 1975, Vaasa 1975 ISBN 951-99046-8-9. * E.Jernström, Jääkärit maailmansodassa Sotateos oy Helsinki 1933 * Suomen sotasurmat 1914-1922 © 2001- Valtioneuvoston kanslia, Suomi Finland * Toim. Lars Westerlund, Suomalaiset ensimmäisessä maailmansodassa, Valtioneuvoston kanslian julkaisu 6/2004 ISBN 952-5354-48-2. ===Viitteet=== Luokka:Jääkärit Luokka:Vuonna 1886 syntyneet Luokka:Vuonna 1916 kuolleet
Torsten Odén

Jarl Torsten Odén () oli suomalainen jääkäri. Hän oli sotilaskoulutuksensa ensimmäisen maailmansodan aikana Saksassa saanut jääkäri, joka sai tulikasteensa Saksan itärintamalla Riianlahdella vuonna 1916, jossa hän katosi partiokahakassa.Suomen jääkärien elämäkerrasto 1938Suomen jääkärien elämäkerrasto 1975 ==Perhe ja koulutus== Odénin vanhemmat olivat konemestari Karl Johan Odén ja Johanna Dahlin. Odén kirjoitti ylioppilaaksi Helsingin ruotsalaisesta normaalilyseosta vuonna 1914 ja liittyi Uusmaalaiseen osakuntaan. Opintojaan hän jatkoi Helsingin yliopiston filosofisen tiedekunnan fyysis-matemaattisella osastolla vuosina 1914–1916. ==Jääkärikausi== Odén työskenteli matematiikan opettajan viransijaisena Kristiinan ruotsalaisessa yhteiskoulussa syyslukukaudella 1915 ennen liittymistään vapaaehtoisena Saksassa sotilaskoulutusta antavan jääkäripataljoona 27:n 4. komppaniaan 21. helmikuuta 1916, josta hänet siirrettiin 30. toukokuuta 1916 heikon terveydentilan vuoksi pataljoonan täydennysjoukkoon. Hänet siirrettiin myöhemmin terveydentilansa parannuttua pataljoonan 2. komppaniaan. Hän otti osaa taisteluihin ensimmäisessä maailmansodassa Saksan itärintamalla Riianlahdella, missä hän katosi Oberzugführer Harald Öhquistin johtaman partion jouduttua kahakkaan 27. marraskuuta 1916.Suomen Jääkärit osa 2, Kuopio 1933 s. 844 Hän joutui myöhemmin saatujen tietojen mukaan venäläisten sotavangiksi haavoittuneena ja menehtyi venäläisten sotilassairaalassa. Suomen sotasurmat 1914-1922 ilmoittaa Odénin menehtyneet haavoihinsa, mutta tietoa voidaan pitää epäluotettavana, koska ruumista ei ole koskaan löydetty. ==Lähteet== * Puolustusministeriön Sotahistoriallisen toimiston julkaisuja IV, Suomen jääkärien elämäkerrasto, WSOY Porvoo 1938. * Sotatieteen Laitoksen Julkaisuja XIV, Suomen jääkärien elämäkerrasto 1975, Vaasa 1975 ISBN 951-99046-8-9. * E.Jernström, Jääkärit maailmansodassa Sotateos oy Helsinki 1933 * Suomen sotasurmat 1914-1922 © 2001- Valtioneuvoston kanslia, Suomi Finland * Toim. Lars Westerlund, Suomalaiset ensimmäisessä maailmansodassa, Valtioneuvoston kanslian julkaisu 6/2004 ISBN 952-5354-48-2 * Toim. Jaakko Suomalainen, Johannes Sundvall, Emerik Olsoni ja Arno Jaatinen, Suomen Jääkärit, Elämä ja toiminta sanoin ja kuvin II, Osakeyhtiö Sotakuvia, Kuopio 1933. ===Viitteet=== Luokka:Jääkärit Luokka:Vuonna 1895 syntyneet Luokka:Vuonna 1916 kuolleet
Jin Mao Tower

Jin Mao (, ) on Shanghaissa Kiinassa sijaitseva 421 metriä korkea pilvenpiirtäjä, joka on kaupungin kolmanneksi korkein rakennus. Torni rakennettiin vuosina 1994–1999, ja siinä on 88 kerrosta. Rakennuksessa on hotelli ja toimistotiloja. Rakennuksen on suunnitellut yhdysvaltalainen arkkitehtitoimisto Skidmore, Owings and Merrill. Rakennus oli avaamisensa aikoihin maailman kolmanneksi korkein rakennus, mutta myöhemmin sen korkeuden on ohittanut useat rakennukset, kuten Shanghaissa Shanghai World Financial Center. Jin Mao Towerin 88. kerroksessa on näköalatasanne. == Lähteet == == Aiheesta muualla == * Kuvaus skyscrapercity.com sivustolla Luokka:Shanghain pilvenpiirtäjät
Konrad Pehrsson

Konrad Johan Olof Pehrsson (27. joulukuuta 1892 Dragsfjärd – 1. joulukuuta 1916 Latvia) oli suomalainen jääkäri. Hänen vanhempansa olivat liikemies Olof Pehrsson ja Hulda Sofia Forsström. Hän kävi viisi luokkaa Turun ruotsalaista reaalilyseota ja toimi vakuutusosakeyhtiö Verdandissa Turussa konttoristina ja osastopäällikkönä. Hän liittyi vapaaehtoisena Saksassa sotilaskoulutusta antavaan jääkäripataljoona 27:n 1. konekiväärikomppaniaan 12. tammikuuta 1916. Hän otti osaa taisteluihin ensimmäisessä maailmansodassa Saksan itärintamalla Misse-joella ja Riianlahdella, missä hän haavoittui vakavasti ja kuoli vielä samana päivänä matkalla sairaalaan. Hänet haudattiin 2. joulukuuta 1916 sotilashautausmaahan Latsche-joen rannalle Dumben yhteishautaan saksalaisten aseveljien kanssa. Samassa haudassa lepää myös neljä muuta partiokahakoissa vuonna 1916 kaatunutta suomalaista jääkäriä: Frans Viktor Heinonen, Einar Otto Evert Myntti, Emil Aleksander Kantola ja Viktor Kamis. Jostain tuntemattomasta syystä Pehrssonille ei ole pystytetty samanlaista betonista ristiä, kuin neljälle muulle jääkärille.. Kuollessaan hän oli kirjoilla Sauvossa. Kunniamerkiksi hänelle jäi rintamalta Jääkärimerkki. ==Lähteet== * E.Jernström, Jääkärit maailmansodassa Sotateos oy Helsinki 1933 * Suomen sotasurmat 1914–1922 © 2001- Valtioneuvoston kanslia, Suomi Finland. * Toim. Lars Westerlund, Suomalaiset ensimmäisessä maailmansodassa, Valtioneuvoston kanslian julkaisu 6/2004 ISBN 952-5354-48-2. * Toim. J. Suomalainen, J. Sundvall, E. Olsoni, A. Jaatinen, Suomen Jääkärit II, Oy Sotakuvia Kuopio 1933. Luokka:Jääkärit Luokka:Vuonna 1892 syntyneet Luokka:Vuonna 1916 kuolleet
Viktor Kamis

Viktor Johansson Kamis (5. maaliskuuta 1897 Vöyri - 15. marraskuuta 1916 Latvia) oli suomalainen jääkäri. Hänen vanhempansa olivat maanviljelijä Johan Kamis ja Anna Brita Jåfs. Kamis kävi kansakoulun ja Vöyrin kansanopiston.Suomen jääkärien elämäkerrasto 1938Suomen jääkärien elämäkerrasto 1975 Hän työskenteli puuseppänä ennen liittymistään vapaaehtoisena Saksassa sotilaskoulutusta antavaan jääkäripataljoona 27:n 1. konekiväärikomppaniaan 25. helmikuuta 1916. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella, missä hän haavoittui 14. marraskuuta 1916 kranaatin sirpaleesta ja kuoli seuraavana päivänä saamiinsa vammoihin. Hän oli kuollessaan naimaton.Suomen sotasurmat 1914–1922 Kamis on haudattu Dumben yhteishautaan lähelle Latsche-joen suuta Riianlahden rannalle saksalaisten aseveljien kanssa. Samassa haudassa lepää myös neljä muuta partiokahakoissa vuonna 1916 kaatunutta suomalaista jääkäriä: Frans Viktor Heinonen, Einar Otto Evert Myntti, Emil Aleksander Kantola ja Konrad Johan Olof Pehrsson. Kunniamerkit: Jääkärimerkki. ==Lähteet== * E.Jernström, Jääkärit maailmansodassa Sotateos oy Helsinki 1933 * Suomen sotasurmat 1914–1922 © 2001- Valtioneuvoston kanslia, Suomi Finland * Toim. Lars Westerlund, Suomalaiset ensimmäisessä maailmansodassa, Valtioneuvoston kanslian julkaisu 6/2004 ISBN 952-5354-48-2 * Puolustusministeriön Sotahistoriallisen toimiston julkaisuja IV, Suomen jääkärien elämäkerrasto, WSOY Porvoo 1938. * Sotatieteen Laitoksen Julkaisuja XIV, Suomen jääkärien elämäkerrasto 1975, Vaasa 1975 ISBN 951-99046-8-9. ===Viitteet=== Luokka:Jääkärit Luokka:Vuonna 1897 syntyneet Luokka:Vuonna 1916 kuolleet
Jonathan Hyde

Jonathan Hyde (s. 21. toukokuuta 1948 Brisbane, Queensland) on australialais- englantilainen näyttelijä. Hänet tunnetaan parhaiten J. Bruce Ismayn roolista vuoden 1997 elokuvassa Titanic, Allen Chamberlainin roolista elokuvassa Muumio (1999), sekä Sam Parrishin / Van Peltin kaksoisroolista elokuvassa Jumanji (1995). Hyde on näytellyt myös muun muassa elokuvissa The Contract, Panaman räätäli, Anakonda, Riku Rikas ja Crimson Peak. == Ura == Hyde muutti Australista Englantiin vuonna 1969, ja valmistui vuonna 1972 Royal Academy of Dramatic Art -teatterikoulusta. Hän näytteli pitkään teatterissa, kuuluen mm. Royal Shakespeare Company -teatteriin. 1980-luvulla Hyde alkoi teatterin lisäksi näyttelemään aiempaa enemmän televisiosarjoissa, ja 1990-luvulta lähtien hän on näytellyt lukuisissa Hollywood-elokuvissa. == Valikoitu filmografia == === Elokuvat === *Ollaan ihmisiksi (Being Human, 1993) *Riku Rikas (Richie Rich, 1994) *Jumanji (1995) *Titanic (1997) *Anakonda (Anaconda, 1997) *Muumio (The Mummy, 1999) *Panaman räätäli (The Tailor of Panama, 2001) *The Contract (2006) *Land of the Blind (2006) *Crimson Peak (2015) *Breathe (2017) == Lähteet == == Aiheesta muualla == * * Jonathan Hyden kotisivut Luokka:Englantilaiset näyttelijät Luokka:Australialaiset näyttelijät Luokka:Vuonna 1948 syntyneet Luokka:Elävät henkilöt
Kalajoen Seutu

Kalajoen Seutu on Kalajoen paikallislehti. Lehti perustettiin vuonna 1997. Lehden kustantaja oli aiemmin Printtimedia Kalajoen Seutu Oy. Toukokuussa 2011 Keski-Pohjanmaan Kirjapaino Oyj osti lehden liiketoiminnan. Samaan aikaan KePo osti myös toisen paikkakunnalla ilmestyvän paikallislehden, Kalajoki-lehden, liiketoiminnan, ja uuden omistajan tavoitteena on sulauttaa Kalajoen Seutu ja Kalajoki-lehti yhdeksi lehdeksi vuodenvaihteeseen mennessäKalajoelle yksi vahva paikallislehti. Kalajoen Seutu ilmestyy toistaiseksi omana lehtenään keskiviikkoisin. Vuonna 2007 lehden levikki oli 2086. Kalajoen Seutu valittiin Suomen parhaaksi paikallislehdeksi vuonna 2006. == Lähteet == == Aiheesta muualla == * http://www.kalajoenseutu.net Luokka:Suomalaiset paikallislehdet Luokka:Kalajoki
Halton Arp

thumb|Halton Arp lastenlapsiensa kanssa. Halton Christian Arp (21. maaliskuuta 1927 New York – 28. joulukuuta 2013 München, Saksa) oli yhdysvaltalainen tähtitieteilijä ja astrofyysikko. Hän valmistui Harvardin yliopistosta ja California Institute of Technologysta. Arpille myönnettiin Helen B. Warnerin tähtitieteen palkinto vuonna 1960. Hän on ollut Academia Europæan ulkomaalaisjäsen vuodesta 1996.https://www.ae-info.org/ae/Member/Arp_Halton ==Lähteet== == Aiheesta muualla == * Luokka:Yhdysvaltalaiset tähtitieteilijät Luokka:Astrofyysikot Luokka:Academia Europæan jäsenet Luokka:Vuonna 1927 syntyneet Luokka:Vuonna 2013 kuolleet
Vera Rubin

Vera Cooper Rubin (23. heinäkuuta 1928 Philadelphia, Pennsylvania, Yhdysvallat – 25. joulukuuta 2016 Princeton, New Jersey, Yhdysvallat) oli yhdysvaltalainen tähtitieteilijä. Elämänsä aikana hän tutki yli 200 galaksia ja teki uraa uurtavaa merkittävää työtä varsinkin pimeän aineen tutkimuksessa. == Lapsuus ja opiskelu == Rubin syntyi Philadelphiassa Pennsylvaniassa vuonna 1928. Hänen isänsä Philip Cooper oli sähköinsinööri ja hänen äitinsä Rose Applebaum töissä Bell Telephone Companyllä. Rubinin ollessa 10-vuotias perhe muutti maan pääkaupunkiin Washingtoniin. Rubin opiskeli Vassar Collegessa, jossa hän suoritti tähtitieteen kandidaatin tutkinnon vuonna 1948. Sen jälkeen hän pyrki Princetonin yliopistoon, mutta ei saanut sieltä vastausta koskaan, koska naisia ei hyväksytty sinne opiskelemaan ennen vuotta 1975. Sen vuoksi hän meni Cornellin yliopistoon, jossa tapasi vuonna 1948 Robert Rubinin, jonka kanssa hän avioitui. Suoritettuaan maisterin tutkinnon Cornellissa vuonna 1951 hän siirtyi Georgetownin yliopistoon, josta hän valmistui tohtoriksi vuonna 1954. Väitöskirjassaan hän osoitti, etteivät galaksit ole jakautuneet tasaisesti avaruuteen vaan muodostivat galaksijoukkoja ja pyörivät toistensa ympäri. == Ura == Rubin oli vuonna 1954 ensimmäinen nainen, joka pääsi tekemään havaintoja Palomarin observatoriossa Etelä-Kaliforniassa. Hän teki siellä eräitä tunnetuimpia löytöjään 1970-luvun ja 1980-luvun alkupuolella. Rubin työskenteli vuodesta 1965 lähtien Carnegie Institution for Sciencen Washingtonin yksikössä. Elämänsä aikana hän tutki yli 200 galaksia ja teki uraa uurtavaa merkittävää työtä varsinkin pimeän aineen tutkimuksessa. Rubinille on myönnetty National Medal of Science (1993), hän sai toisena naisena Royal Astronomical Societyn kultamitali (1996), ensimmäisen sai Caroline Herschel 1828. Bruce-mitali (2003) ja James Craig Watson -mitali (2004). Hän oli Kansallisen tiedeakatemian jäsen vuodesta 1981 lähtien. == Lähteet == == Aiheesta muualla == * * * Luokka:Bruce-mitalistit Luokka:Yhdysvaltalaiset tähtitieteilijät Luokka:Vuonna 1928 syntyneet Luokka:Vuonna 2016 kuolleet
New Musical Express

New Musical Express eli NME oli brittiläinen musiikkilehti. Sen paperiversio muuttui ilmaislehdeksi syyskuussa 2015 ja viimeinen painettu numero ilmestyi 9. maaliskuuta 2018. NME-brändi jatkaa Internetissä. Musiikin lisäksi lehti käsitteli elokuvaa, muotia, politiikkaa ja tekniikkaa.Hs.fi. New Musical Express alkoi ilmestyä vuonna 1952, ja se ilmestyi kerran viikossa. Verkkolehti perustettiin vuonna 1996. Kyseessä oli ensimmäinen brittilehti, jossa julkaistiin maan virallinen singlelista. Lehti teki muiden suurten musiikkilehtien tapaan monia "all-time listoja", joihin sen toimittajat kokosivat maailman parhaita levyjä, singlejä ja kappaleita. Vuonna 2000 NME:hen sulautettiin sen pitkäaikainen kilpailija, vuonna 1926 perustettu Melody Maker -lehti.Melody Maker to merge with NME. BBC News 15.11.2000. Viitattu 11.12.2013. Ennen ilmaislehdeksi muuttumista vuonna 2015 lehden levikki oli noin 15 000\. Suurimmillaan levikki oli yli 300 000. ==Lähteet== ==Aiheesta muualla== * Lehden kotisivut. Luokka:Brittiläiset musiikkilehdet
Phil Nimmons

Phillip Rista "Phil" Nimmons OC (3. kesäkuuta 1923, Kamloops – 5. huhtikuuta 2024, Thornhill) oli kanadalainen jazz-klarinetisti ja -säveltäjä. Nimmons syntyi Brittiläisessä Kolumbiassa George Ristan ja Hilda Louise McCrumin pojaksi. Valmistuttuaan Lord Byng Secondary Schoolista vuonna 1940 hän opiskeli Brittiläisen Kolumbian yliopistossa, Juilliard School of Musicissa ja Royal Conservatory of Musicissa Torontossa. Nimmons sai uransa ensimmäisen Juno-palkinnon vuonna 1976 albumista Atlantic Suite. Hän työskenteli Toronton yliopistossa. Nimmons oli Kanadan ja Ontarion ritarikuntien jäsen. == Lähteet == Luokka:Kanadalaiset jazzmuusikot Luokka:Kanadalaiset klarinetistit Luokka:Jazzklarinetistit Luokka:Officer of the Order of Canada Luokka:Yli satavuotiaiksi eläneet kanadalaiset Luokka:Vuonna 1923 syntyneet Luokka:Vuonna 2024 kuolleet
Diogo Freitas do Amaral

Diogo Pinto de Freitas do Amaral (21. heinäkuuta 1941 – 3. lokakuuta 2019) oli portugalilainen poliitikko ja professori. Hän toimi maansa ulkoministerinä vuosina 1980–1981 ja 2005–2006. Hän syntyi Póvoa de Varzimissa. Freitas do Amaral oli 1970-luvulla neilikkavallankumouksen jälkeen Demokraattisen ja sosiaalisen keskustan perustajia. Hän johti puoluetta vuoteen 1985 ja jälleen vuosina 1988–1991. Hän oli parlamentin jäsenenä vuosina 1975–1983 ja 1992–1993. Pääministeri Francisco Sá Carneiron kuoltua lento-onnettomuudessa Freitas do Amaral oli Portugalin tilapäisenä pääministerinä 1980–1981. Hän oli ehdolla vuoden 1986 presidentinvaaleissa ja hävisi niukasti vasemmiston Mario Soaresille. Freitas do Amaral sai 49 prosenttia äänistä. Vuonna 1995 hänestä tuli Yhdistyneiden kansakuntien yleiskokouksen puheenjohtaja. Hän on kirjoittanut Alfonso I:n ja Viriatuksen elämäkerrat. == Lähteet == Luokka:Portugalin pääministerit Luokka:Ulkoministerit Luokka:Portugalilaiset professorit Luokka:Vuonna 1941 syntyneet Luokka:Vuonna 2019 kuolleet
Charles Blackman

Charles Blackman (12. elokuuta 1928 – 20. elokuuta 2018Artist Charles Blackman dead, aged 90) oli australialainen taidemaalari. Hän syntyi Sydneyssä ja loi tärkeimpinä teoksinaan Schoolgirl- ja Alice in Wonderland -sarjat 1950-luvulla. Blackmanista tehtiin vuonna 1997 Brittiläisen imperiumin ritarikunnan upseeri. Hän voitti uransa aikana useita taidepalkintoja, ja hänen töitään on ollut näytteillä myös kansainvälisesti. Jon Molvigin Blackmanista tekemä muotokuvamaalaus voitti vuonna 1966 Archibald-palkinnon. Blackmanilla oli yli vuosikymmenen ajan muun muassa muistiin vaikuttava runsaaseen alkoholinkäyttöön liittyvä Korsakoffin oireyhtymä. Vuonna 1994 hänellä oli sydänkohtaus ja aivoverenkiertohäiriö.http://www.theage.com.au/news/arts/an-artist-in- wonderland/2006/05/20/1147545563554.html == Lähteet == Luokka:Australialaiset taidemaalarit Luokka:Vuonna 1928 syntyneet Luokka:Vuonna 2018 kuolleet
Podori

Podori (Parasitaxus usta) on podokarpuskasveihin kuuluvan Parasitaxus-suvun ainoa laji. Se on myös maailman ainoa tunnettu havupuihin tai yleensä paljassiemenisiin kasveihin kuuluva loiskasvi. Kasvi kuuluu Uuden-Kaledonian saaren endeemiseen lajistoon. Se on hyvin harvinainen ja melko vähän tutkittu. Laji tunnetaan myös vanhalla nimellä Podocarpus ustus ja virheellisellä nimellä Parasitaxus ustus. == Ulkonäkö == Podori on noin 1,5–1,8 metrin korkuiseksi kasvava varpu tai pieni pensas. Sen lehdet ovat pienet ja suomumaiset muistuttaen lähinnä puutarhoissa kasvatettavien tuijien pieniä lehtiä. Väriltään kasvi vaihtelee kirkkaan viininpunaisesta punertavanviolettiin eikä siinä ole lainkaan vihreitä osia. Vaikka soluissa on viherhiukkasia, kasvi ei kykene lainkaan yhteyttämään. Kudosvertailulla saadut tulokset viittaavat Parasitaxuksen olevan sukua Lepidothamnus-suvulle. Erityisen läheinen laji on eteläamerikkalainen Lepidothamnus fonkii. == Esiintyminen == Podoria esiintyy ainoastaan Uuden-Kaledonian pääsaaren Grande Terren tiheissä ja syrjäisissä vuoristometsissä, missä se kasvaa 400–1 100 metrin korkeudella merenpinnasta. Kasvi on harvinainen, minkä vuoksi sitä on päästy tutkimaan vain vähän. Pienen kokonsa ja erikoisen värinsä vuoksi se ei myöskään ole helposti havaittavissa. Koska kasvin mehevien varsien päälle astuminen tappaa sen, myös kasvupaikkojen tarkoituksellista etsimistä pyritään välttämään. == Loisiminen == Podori on ainoa tunnettu paljassiemeninen, joka elää loisena. Sen isäntäkasvina toimii aina siipipodokki (Falcatifolium taxoides), joka on niin ikään podokarpuskasveihin kuuluva havupuu, ja esiintyy ainoastaan Uudessa-Kaledoniassa. Podorin loisimismekanismi on ilmeisesti kasvimaailmassa ainutlaatuinen ja se on herättänyt paljon keskustelua. Kasvilla ei ole lainkaan haustorioita, imurihmoja, joiden avulla useimmat loiskasvit imevät ravintoa isännästään. Sen sijaan se kasvattaa juuria isäntäkasvin sisään. Näiden kautta näyttää tapahtuvan vain veden siirtämistä.Is Parasitaxus Parasitic? parasiticplants.siu.edu Varsinaiset ravintoaineet podori siirtää ilmeisesti käyttämällä apunaan eräänlaista sienijuurta. Kyseessä ei kuitenkaan ole mäntykukkien kaltainen myko- heterotrofi vaan sekä podori että sen isäntä ovat sienirihmaston infektoimia ja sienijuuri kasvaa kokonaan podorin isäntään kasvattamien juurten sisällä. Sienen itiöitä löytyy myös podori omien siementen yhteydestä. == Lähteet == Luokka:Podokarpuskasvit Luokka:Loiskasvit Luokka:Uhanalaiset kasvit Luokka:Uuden-Kaledonian kasvisto
Nick Kuiper

Nick Kuiper (12. helmikuuta 1982 Beaconsfield, Québec, Kanada) on kanadalainen, hollantilaiset sukujuuret omaava entinen jääkiekkopuolustaja, joka pelasi viimeksi kaudella 2013–2014 Hollannin jääkiekkoliigassa Heerenveen Flyersin joukkueessa. Kuiperin ammattilaisura alkoi vuonna 2004 AHL:n Norfolk Admiralsissa, jossa hän pelasi kaksi kautta. Kaudella 2006–2007 Kuiper pelasi viidessä eri joukkueessa. Kausi alkoi kahdella ottelulla AHL:n Manitoba Moosessa, jonka jälkeen seuraavat seitsemän peliä hän pelasi Portland Piratesissa. Sitten hän siirtyi ECHL:n Augusta Lynxiin, jossa hän pelasi 33 ottelua, jonka jälkeen hän palasi takaisin AHL:ään ja pelasi 18 ottelua Springfield Falcons -joukkueessa. Kauden lopuksi hän pelasi vielä kaksi playoff-ottelua ECHL:n Johnstown Chiefsissä. Kaudella 2007–2008 hän pelasi 45 SM-liigaottelua Ässissä ja 12 Elitserien-ottelua Luleåssa. Seuraavat kolme kautta (2008–2011) hän pelasi Itävallan EC Grazissa. Kuiper oli kaudella 2011–2012 Belfast Giantsissa voittamassa Britannian EIHL-liigan mestaruutta. Belfastista Kuiper siirtyi seuraavalle kaudelle Serie A:n Allegheen, jossa pelasi 44 ottelua. Italiassa vietetyn vuoden jälkeen hän pelasi vielä yhden kauden Hollannin Heerenveenissä ennen kuin päätti uransa. == Lähteet == * == Aiheesta muualla == * * Luokka:Kanadalaiset jääkiekkoilijat Luokka:Vuonna 1982 syntyneet Luokka:Kanadanhollantilaiset Luokka:Elävät henkilöt
Ruissalon kylpylä

Ruissalon kylpylä on Turun edustalla sijaitsevassa Ruissalon saaressa toimiva kylpylähotelli. Kylpylän yhteydessä toimii myös kuntoutuskeskus. Hotellia operoi Sunborn Hotels -ketju, johon kuuluvat myös Naantalin Kylpylä sekä Hotel Saga Excelsior Düsseldorfissa. Sunborn Hotels -ketju on osa kansainvälistä Sunborn Group -konsernia, jonka pääliiketoiminta-alueita ovat hotelli- ja vapaa-aika, terveys- ja hyvinvointipalvelut, laivanrakennustoiminta, maahantuonti ja myynti sekä kiinteistönkehitys- ja omistus. Konsernin omistavat yrittäjäpariskunta Ritva ja Pekka Niemi. ==Historia== Ruissalon Kylpylän alueelle valmistui arkkitehtitoimisto Lukander & Vahteran suunnittelema ja Matkaravinto Oy:n rakennuttama hotellirakennus vuonna 1971. Tuolloin rakennuksessa oli 80 hotellihuonetta. Hotellirakennusta laajennettiin 50 huoneella vuonna 1975, ja kylpylätoiminta alkoi vuonna 1977. Kylpyläkiinteistöä saneerattiin ja laajennettiin vuosina 1995 ja 1996, ja vuonna 2003 kylpylään valmistui sviittejä sekä kokous- ja ryhmätiloja sisältänyt lisärakennus. ==Hotelli== Kylpylässä on 171 huonetta, joista 43 on uusia minisviittejä uudisrakennuksessa. Kaikissa huoneissa on televisio, sisäinen informaatiokanava, puhelin, suihku/kylpyamme ja WC. Useimmista huoneista on merinäköala. Kylpylässä on kaksi ravintolaa, kylpyläkahvila ja baari. Allasosastolla on kolme allasta ja ympärivuotinen pääsy uimaan mereen. Hotellin edustalla toimii Ruissalo Marina -niminen satapaikkainen vierasvenesatama. ==Kuntoutus== Kylpylällä on yli 20 vuoden kokemus työperäisten sairauksien ja työikäisten varhaiskuntoutuksesta. Sotainvalidien ja rintamaveteraanien kuntoutusta on tehty yli 30 vuoden ajan. Kylpylässä hoidetaan tuki- ja liikuntaelinten vammoja ja sairauksia sekä kroonisia kiputiloja ==Aiheesta muualla== * Ruissalon Kylpylän kotisivu * Ruissalo Marina Luokka: Turun hotellit Luokka: Suomalaiset kylpylät Luokka:Ruissalo
Mil Mi-26

Mil Mi-26 (, ) on raskas venäläisvalmisteinen sekä armeija- että siviilikäytössä käytettävä helikopteri. Se on raskain ja tehokkain koskaan tuotantoon asti päässyt helikopteri (suurin prototyyppi oli Mil V-12). Mi-26 suunniteltiin korvaamaan aiemmat Mi-6 ja Mi-12-helikopterimallit. Ensilentonsa Mi-26 lensi 14. joulukuuta 1977 ja otettiin neuvostoarmeijan käyttöön vuonna 1985. Vuonna 1986 helikopteria käytettiin Tšernobylin ydinvoimalaonnettomuudessa muun muassa säteilymäärien mittauksessa. Sitä käytettiin myös Afganistanissa sotilaskäytössä. Mi-26:n suurin lentoonlähtöpaino on 56 000 kg. Suurimpia julkisuuteen tulleita nostoja on vuonna 1999 Siperian tundralla 25 tonnin painoisen jäälohkareen nostaminen. Jäälohkare sisälsi kokonaisen jäätyneen villamammutin, ja se kuljetettiin kopterilla suoraan tutkimuslaitokseen. ==Suunnittelu ja kehitys== Mi-12 -prototyypin kehityksen jälkeen alkoi 1970-luvun alussa raskaan kuljetushelikopterin kehitys projektinimellä Izdelije 90. Helikopterilta vaadittiin tyhjäpainoa, joka on alle puolet suurimmasta lentoonlähtöpainosta. Helikopterin suunnitteli Mihail Milin suojatti Marat Tištšenko. Mi-26 suunniteltiin raskaana helikopterina sekä sotilas- että siviilikäyttöön, sekä korvaamaan aiemmat Mi-6 ja Mi-12 -helikopterit. Mi-26:ssa on kaksi kertaa suurempi hyötykuorma kuin Mi-6:ssa, joka oli tuolloin suurin ja nopein tuotantohelikopteri. Pääasiallinen käyttötarkoitus oli raskaan sotilaskaluston, kuten miehistönkuljetusvaunujen ja ballististen ohjusten kuljetus syrjäisiin paikkoihin, joihin raskailla kuljetuslentokoneilla (Antonov An-22, Iljušin Il-76) ei pääse. Ensimmäinen lento tapahtui vuonna 1977, ja ensimmäinen Mi-26 valmistettiin tehtaassa 4. lokakuuta 1980. Kehitys valmistui vuonna 1983, ja Neuvostoliitto otti helikopterin palveluskäyttöön vuonna 1985. ==Käyttäjät== ===Sotilaskäytössä=== *Valko-Venäjän ilmavoimat *Kambodžan kuninkaalliset ilmavoimat *Kongon demokraattisen tasavallan ilmavoimnat *Päiväntasaajan Guinean ilmavoimat *Intian ilmavoimat *Kazakstanin ilmavoimat *Meksikon ilmavoimat *Perun ilmavoimat *Venäjän ilmavoimat *Ukrainan ilmavoimat *Venezuelan maavoimat ===Siviilikäyttäjät=== *Skytech *UTair Aviation *Heliswiss ===Entiset käyttäjät=== *Aeroflot *Neuvostoliiton ilmavoimat ==Tekniset tiedot (Mi-26)== ===Yleisominaisuudet=== *Miehistö: 5 *Kapasiteetti: **90 sotilasta tai 60 paarit **20 000 kg rahtia *Pituus: 40,025 m *Roottoreiden halkaisija: 32 m *Korkeus: 8,145 m *Tyhjäpaino: 28 200 kg *Suurin lentoonlähtöpaino: 56 000 kg *Moottorit: 2 x Lotarev D-136 Turboshaft, 8 500 kW kummassakin ===Suorituskyky=== *Huippunopeus: 295 km/h *Lentomatka: 1 920 km *Lakikorkeus: 4 600 m Mil Mi-26 Luokka:Milin ilma-alukset
Tron 2.0

Tron 2.0 on Monolith Productionsin kehittämä ja Buena Vista Games julkaisema ensimmäisen persoonan ammuntapeli. Peli julkaistiin vuonna 2003 Microsoft Windowsille ja OS X:lle sekä vuonna 2004 Game Boy Advancelle ja Xboxille. Peli perustuu vuoden 1982 Tron-elokuvaan. Luokka:Vuoden 2003 videopelit Luokka:Ensimmäisen persoonan ammuntapelit Luokka:Windows-pelit Luokka:Mac OS -pelit Luokka:Game Boy Advance -pelit Luokka:Xbox-pelit
Albert Szent-Györgyi

Albert Szent-Györgyi (16. syyskuuta 1893 Budapest – 22. lokakuuta 1986) oli unkarilainen fysiologi. Hänelle myönnettiin vuonna 1937 Nobelin lääketieteen palkinto, josta saadut palkintorahat hän lahjoitti Suomeen matkaaville unkarilaisille talvisodan vapaaehtoisille 1939Mil.fi . Hän toimi myös toisen maailmansodan aikaisessa vastarintaliikkeessä ja otti sodan jälkeen osaa Unkarin sisäpolitiikkaan. Szent-Györgyi tutki 1940-luvulta alkaen lihaksen supistusmekanismia. Sitä ennen hän oli eristänyt heksuronihapon, jonka hän osoitti olevan identtinen c-vitamiinin kanssa.Otavan Iso tietosanakirja, Otava 1966, osa 8, p. 847 == Lähteet == Luokka:Unkarilaiset tieteilijät Luokka:Fysiologit Luokka:Unkarilaiset aateliset Luokka:Vuonna 1893 syntyneet Luokka:Vuonna 1986 kuolleet Luokka:Nobelin fysiologian tai lääketieteen palkinnon saajat
Adam Ptáček

Adam Ptáček (s. 8. lokakuuta 1980) on tšekkiläinen seiväshyppääjä. Ptáček voitti 1998 Annecyn nuorten MM-kisoissa pronssia tuloksella 520. Vuonna 2002 hän voitti Tšekin mestaruuden ja sijoittui Münchenin EM-kisoissa kuudenneksi tuloksella 570. Seuraavana vuonna hän karsiutui Birminghamin sisäratojen MM- kisoissa ja Pariisin ulkoratojen MM-kisoissa. Vuonna 2004 hän voitti Tšekin sisäratojen mestaruuden ja MM-hopeaa Budapestin sisäratojen MM-kisoissa. Myöhemmin samana vuonna hän karsiutui Ateenan olympialaisissa. 2005 hän hyppäsi toiseksi Euroopan cupissa ja 2006 kolmanneksi Euroopan cupin ykkösliigassa, mutta karsiutui samana vuonna Göteborgin EM-kisoissa. Hän karsiutui myös Birminghamin sisäratojen EM-kisoissa 2007. Ptáček pitää ennätyksellään hallussaan seiväshypyn Tšekin- ennätystä.http://www.athletix.org/Statistics/natrpvmen.html ==Ennätykset== * Seiväshyppy: 580 (2002) ==Lähteet== Luokka:Tšekkiläiset seiväshyppääjät Luokka:Vuonna 1980 syntyneet Luokka:Elävät henkilöt
Renato Balestra

Renato Balestra (1924 Trieste, Italia – 26. marraskuuta 2022 Rooma, Italia) oli italialainen muotisuunnittelija. Aluksi Renato Balestra opiskeli insinööriksi. Taiteen harrastaminen kuten pianon soittaminen ja piirustus ja maalaus antoivat hänelle kimmokkeen kokeilla suunnittelua. Balestra suunnitteli ystävilleen vaatteita ja hänen tietämättään suunnitelmat lähetettiin Milanoon, josta tuli yllättäen kutsu suunnittelemaan haute couture -kokoelmaa. Tästä lähti Balestran ura muotimaailmassa. Balestra perusti 1959 Roomaan ensimmäisen ateljeensa. Hän päätyi pian tekemään puvustuksia elokuvin ja vastasi muun muassa Ava Gardnerin vaatteista elokuvissa Paljasjalkakreivitär ja Ja aurinko nousee sekä Gina Lollobrigidan puvustuksesta elokuvassa Ihana, mutta vaarallinen, Sophia Lorenin elokuvassa On ihanaa olla nainen ja Candice Bergenin elokuvassa Hurjat seikkailijat. Hän oli myös muun muassa Elizabeth Taylorin, Claudia Cardinalen ja Carroll Bakerin lempisuunnittelijoita. Balestra oli unisex-vaatteiden edelläkävijöitä, sillä hän toi vuonna 1970 naisten muotiesitykseen miesten tyyliä. Balestra tunnettiin maalauksista kirjailuista, kankaiden sekoituksesta sekä läpikuultavista vaatteista. Oman muotitalonsa lisäksi Balestra on suunnittelut kokoelmia muun muassa Isetanille, Saks Fifth Avenuelle, Bergdorf Goodmanille, Foley’sille, Neiman Marcusille ja Lord & Taylorille. == Lähteet == * Italian- fashion-designer.com === Viitteet === Balestra,Renato Luokka:Italialaiset muotitalot Luokka:Vaatemerkit Luokka:Vuonna 1924 syntyneet Luokka:Vuonna 2022 kuolleet
Andrei Rudnitski

Andrei Rudnitski (, s. 12. marraskuuta 1979) on venäläinen 400 metrin juoksija. Rudnitski sijoittui 2003 Euroopan sisäratojen cupissa 400 metrillä kolmanneksi ajalla 47,31. Seuraavana vuonna hän oli Budapestin sisäratojen MM- kisoissa mukana Venäjän joukkueessa, joka voitti 4 x 400 metrin viestijuoksussa MM- hopeaa.http://www.iaaf.org/WIC04/results/gender=M/discipline=4X4/combCode=hash/roundCode=f/index.html Vuonna 2005 hän juoksi Euroopan cupissa 400 metrillä kolmanneksi ajalla 46,06. ==Ennätykset== * 400 metrin juoksu: 45,76 (2003) ==Lähteet== Luokka:Venäläiset pikajuoksijat Luokka:Vuonna 1979 syntyneet Luokka:Elävät henkilöt
Pentti Unho

Pentti Aarne Ilmari Unho (3. heinäkuuta 1928 Helsinki – 15. toukokuuta 1970 Helsinki) oli suomalainen tunnustettu elokuvaaja ja valokuvaaja. Hän toimi Suomi-Filmi Oy:lle vuodesta 1946 alkaen. Unhon isä oli ohjaaja-näyttelijä Ilmari Unho ja äiti näyttelijä Kaisu Leppänen. Unho siirtyi elokuva-alalle vuonna 1946 toimien alun perin kuvaajana muun muassa lyhytelokuvissa, etenkin Finlandia-katsausten parissa. Ensimmäinen Unhon kuvaama pitkä elokuva oli Lakeuksien lukko (1951). Vuosina 1951–1958 Unho toimi kymmenien elokuvien kuvaajana. Hänen tunnetuin kuvaustyönsä lienee Tuntematon sotilas (1955), missä hän työskenteli elokuvan pääkuvaajana Osmo Harkimon rinnalla. Kuvausuransa jälkeen Unho työskenteli toimittajana. Hän oli kuvaajana omaa laatuaan. Hän toimi myös muutamien elokuvien käsikirjoittajana. Unho kuoli äkillisesti 41-vuotiaana 15. toukokuuta 1970. Hänet on haudattu Malmin hautausmaalle Helsinkiin. == Kuvauksia == *Lakeuksien lukko (1951) *Rovaniemen markkinoilla (1951) *Yhden yön hinta (1952) *Niskavuoren Heta (1952) *Jälkeen syntiinlankeemuksen (1953) *Opri (1954) *Niskavuoren Aarne (1954) *Pekka ja Pätkä lumimiehen jäljillä (1954) (sisäkuvat) *Rakas lurjus (1955) *Tuntematon sotilas (1955) *Rakas varkaani (1957) *Vihdoinkin hääyö... (1957) *Miriam (1957) *Herra sotaministeri (1957) *Kahden ladun poikki (1958) *Lumisten metsien tyttö (1958) == Lähteet == == Aiheesta muualla == * Luokka:Suomalaiset elokuvaajat Luokka:Suomalaiset valokuvaajat Luokka:Vuonna 1928 syntyneet Luokka:Vuonna 1970 kuolleet
Dorothy Dandridge

Dorothy Jean Dandridge (9. marraskuuta 1922 – 8. syyskuuta 1965) oli yhdysvaltalainen näyttelijä. Hän oli vuonna 1954 ehdolla parhaan naispääosan Oscar-palkinnon saajaksi. Yksi afroamerikkalaisen näyttelijän tunnetuimmista esiintymisistä tapahtui elokuvassa Carmen Jones (1954). Hän syntyi Clevelandissa, Ohiossa, ja oli vuosina 1942–1951 naimisissa tanssija Harold Nicholasin kanssa. Hän meni uusiin naimisiin 22. kesäkuuta 1959. Dandridge kuoli lääkkeiden yliannostukseen 42-vuotiaana; yksimielisyyttä ei ole siitä, oliko kyseessä itsemurha. Näyttelijällä on tähti Hollywood Walk of Famella. == Lähteet == == Aiheesta muualla == * Luokka:Yhdysvaltalaiset näyttelijät Luokka:Hollywood Walk of Fame Luokka:Vuonna 1922 syntyneet Luokka:Vuonna 1965 kuolleet Luokka:Afroamerikkalaiset
Lionel Davidson

Lionel Davidson (31. maaliskuuta 1922 – 21. lokakuuta 2009) oli brittiläinen kirjailija. Hän syntyi Yorkshiren Hullissa ja oli toisen maailmansodan veteraani. Davidson tunnetaan rikosromaaneistaan, joilla hän voitti vuosina 1960, 1966 ja 1978 kolme Gold Dagger -palkintoa. Hän julkaisi lisäksi lastenkirjallisuutta pseudonyymillä David Line. == Julkaisuja == * The Night of Wenceslas (1960) * The Rose of Tibet (1962, suom. Tiibetin ruusu) * A Long Way to Shiloh (1966) * Making Good Again (1968) * Smith's Gazelle (1971) * The Sun Chemist (1976) * The Chelsea Murders (1978) * Under Plum Lake (1980) * Kolymsky Heights (1994) Luokka:Englantilaiset rikoskirjailijat Luokka:Englantilaiset lasten- ja nuortenkirjailijat Luokka:Vuonna 1922 syntyneet Luokka:Vuonna 2009 kuolleet
Christopher Daniel Barnes

Christopher Daniel Barnes (s. 7. marraskuuta 1972 Portland, Maine) on yhdysvaltalainen näyttelijä. ==Ura== Näyttelijäuransa 1980-luvulla aloittanut Barnes esiintyi jo 13-vuotiaana ensimmäistä kertaa pääroolissa televisiosarjassa Starman, sekä vuonna 1988 televisiosarjassa Day by Day. Näistä roolisuorituksista hän sai kaksi Young Artist -palkintoehdokkuutta vuosina 1988 ja 1989. Sittemmin Barnes on tehnyt enimmäkseen vierailevia rooleja televisiosarjoissa ja muutamia äänirooleja, joista tunnetuin on 1990-luvulla animaatiosarjassa Hämähäkkimies. Hän esiintyi myös hetken aikaa televisiosarjassa Malcolm & Eddie. 2000-luvulla Barnes on vierailevien roolien lisäksi tehnyt äänirooleja videopeleihin, kuten Law & Order: Dead on the Money ja Kingdom Hearts II. Hän myös uusi Hämähäkkimies roolinsa vuosina 2010 ja 2011 videopeleissä Spider-Man: Shattered Dimensions ja Spider-Man: Edge of Time. Näyttelemisen lisäksi Barnes kirjoittaa runoja, soittaa kitaraa ja harrastaa eri kamppailulajeja. == Aiheesta muualla == * Voice Chasers Barnes, Christopher Daniel Barnes, Christopher Daniel Barnes, Christopher Daniel Barnes, Christopher Daniel Luokka:Yhdysvaltalaiset lapsinäyttelijät
H. R. F. Keating

Henry Reymond Fitzwalter Keating (31. lokakuuta 1926 – 27. maaliskuuta 2011) oli brittiläinen rikoskirjailija. Keating teki toimittajantöitä Daily Telegraphiin ja The Timesiin, ja hänen ensimmäinen romaaninsa ilmestyi vuonna 1959. Monissa teoksissa päähenkilönä on Intiassa asuva ja työskentelevä kuvitteellinen poliisi Ganesh Ghote. Keating voitti Gold Dagger -palkinnon kahdesti: vuosina 1964 ja 1980 teoksillaan The Perfect Murder ja The Murder of the Maharaja. Hän julkaisi 1980-luvulla kirjoja myös pseudonyymillä Evelyn Hervey. Hän oli Royal Society of Literaturen jäsen.Royal Society of Literature: Fellows Remembered Viitattu 20.11.2013. Keatingin kaikki tuotanto ei ole rikoskirjallisuutta, vaan hän julkaisi myös oppaita; Writing Crime Fiction (1986) perehdyttää lukijan dekkarin kirjoittamisen saloihin. Keatingin teoksista on suomennettu Maharadjamurha (Jalava 1987). == Lähteet == Luokka:Englantilaiset rikoskirjailijat Luokka:Royal Society of Literaturen jäsenet Luokka:Vuonna 1926 syntyneet Luokka:Vuonna 2011 kuolleet
Yvonne De Carlo

Yvonne De Carlo (1. syyskuuta 1922 British Columbia, Kanada – 8. tammikuuta 2007 Woodland Hills, Kalifornia) oli kanadalaissyntyinen yhdysvaltalainen näyttelijä. Hän esitti Lily Munsterin osan Me hirviöt -sarjassa vuosina 1964–1966 ja tuli tunnetuksi myös useista elokuvarooleistaan. De Carlo syntyi Margaret Yvonne Middleton -nimisenä Brittiläisen Kolumbian Vancouverissa. Hän sai vuonna 1941 sopimuksen Paramountilta, mutta varsinaisen läpimurtonsa hän teki vuonna 1945 nimiroolissa elokuvassa Salome, tanssijatar, josta yleisö piti mutta kriitikot eivät. Ennen Lily Munsterin roolia Me hirviöt -sarjassahän, hän oli ehtinyt näytellä noin 100:ssa elokuvassa joista monet olivat miekka ja sandaali- tai lännenelokuvia. De Carlon elokuvien joukkoon lukeutuu Kymmenen käskyä (1956). Hän vietti viimeiset vuotensa heikkenevässä terveydentilassa Motion Picture & Television Country House and Hospitalissa Kaliforniassa, jossa hän kuoli 84-vuotiaana. Näyttelijällä on kaksi tähteä Hollywood Walk of Famella. == Lähteet == Luokka:Yhdysvaltalaiset elokuvanäyttelijät Luokka:Kanadalaiset elokuvanäyttelijät Luokka:Hollywood Walk of Fame Luokka:Kanadanitalialaiset Luokka:Vuonna 1922 syntyneet Luokka:Vuonna 2007 kuolleet
Patricia Ann Priest

Patricia Ann ("Pat") Priest (s. 15. elokuuta 1936) on yhdysvaltalainen näyttelijä. Hänen tunnetuin roolinsa oli Marilyn Munsterin osa televisiosarjassa Me hirviöt vuosina 1964–1966. Priestillä oli vuonna 1967 rooli myös elokuvassa Kalifornian paratiisi. Sen ohjaus oli John Richin työtä, ja elokuvan tähti oli Elvis Presley. Priest syntyi Utah'ssa. Hän on ollut kahdesti naimisissa ja saanut kaksi lasta. Luokka:Yhdysvaltalaiset näyttelijät Luokka:Vuonna 1936 syntyneet Luokka:Elävät henkilöt
Superfuzz Bigmuff

Superfuzz Bigmuff on grungeyhtye Mudhoneyn EP, joka on yhtyeen ensimmäinen julkaisu. Se julkaistiin lokakuussa 1988 Sub Popin kautta. EP julkaistiin vuonna 1990 yhtyeen kokoelma albumilla Superfuzz Bigmuff Plus Early Singles. Albumin nimi tulee kahdesta yhtyeen suosikki kitara efektipedaalista, Super Fuzzista ja Big Muffista, joiden avulla yhtye saa särön kappaleihinsa. Albumin kannen valokuva on otettu yhtyeen keikalta ja kuvassa ovat nokkamies Mark Arm (vasemmalla) ja kitaristi Steve Turner (oikealla). ==Kappaleet== #"Need" – 3:00 #"No One Has" – 3:26 #"If I Think" – 3:37 #"Chain That Door" – 1:51 #"Mudride" – 5:43 #"In 'N' Out of Grace" – 5:28 == Kokoonpano == * Mark Arm - kitara, laulu * Steve Turner - kitara, laulu * Matt Lukin - basso, laulu * Dan Peters - rummut, laulu Luokka:Vuoden 1988 EP:t Luokka:Mudhoneyn albumit
ISO 10303

ISO 10303 on ISO-organisaation standardi teollisen tuotetiedon siirtämiseksi tietokone- ja ohjelmistoriippumattomasti. Standardi tunnetaan Suomessa paremmin nimellä STEP-standardi. STEP-lyhenne tulee englanninkielisestä sanoista Standard for the Exchange of Product model data. Standardin virallinen nimi on kuitenkin Industrial automation systems and integration – Product data representation and exchange. Standardin tavoitteena on mahdollistaa tapa kuvata neutraalisti tuotetiedot tuotteen koko elinkaaren ajan riippumatta tuotteen eri vaiheessa olevista yksittäisistä tietojärjestelmistä. STEPiä voi käyttää tiedonsiirrossa CADin, CAMin, PDM:n, EDM:n ja muiden CAx-järjestelmien välillä. STEPiä kehittää ja ylläpitää ISOn tekninen komitea TC 184, Technical Industrial automation systems and integration, ja sen alakomitea SC4 Industrial data. Kuten muutkin ISO- ja IEC- standardit STEP on ISOn tavaramerkki, eikä tuote ole vapaasti saatavilla. == STEP-yritykset == STEP-standardiin erikoistuneita yrityksiä Suomessa * EuroStep Finland == Aiheesta muualla == * Tuotestandardien käyttö tuotannossa (VTT Working Papers 23) * Standardointiryhmä ISO TC184/SC4 ** STEP luettelo ** STEP laivanrakennusalalle – STEP Ship team ISO TC 184/SC 4/WG 3/T 23 *WikiSTEP - tutorial and overview information about STEP and recommended practices Luokka:ISO
Yhdistynyt myöhempien aikojen pyhien Jeesuksen Kristuksen kirkko

Yhdistynyt myöhempien aikojen pyhien Jeesuksen Kristuksen kirkko (engl. United Latter-day Church of Jesus Christ, tunnetaan myös lyhenteellä ULDC ja nimillä United Latter-day Church of Jesus Christ International, United Latter-day Church ja United Latter-day Church International) on myöhempien aikojen pyhien liikkeeseen kuuluva fundamentalistinen yhteisö. Tällä hetkellä yhteisö toimii neljässä Yhdysvaltain osavaltiossa ja kolmessa muussa maassa. Vuodesta 2007 kirkon johtajana on toiminut Steven H. Tucker, joka valittiin virkaansa Heber G. Smithin kuoleman jälkeen. ==Jäsenistö== Yhdistyneeseen myöhempien aikojen pyhien kirkkoon kuuluu 100–200 jäsentä. Jäseniä asuu Utahissa, Kaliforniassa, Arizonassa ja Wyomingissa sekä kolmessa muussa valtiossa. ==Opit== Kirkko opettaa moniavioisuuden periaatetta. Sen mukaan miehellä on oltava useita vaimoja päästäkseen Jumalan välittömään läsnäoloon eli "korotukseen". Fundamentalistisen myöhempien aikojen pyhien Jeesuksen Kristuksen kirkon tavoin yhdistynyt kirkko opettaa, että miehellä on oltava vähintään kolme vaimoa päästäkseen korotukseen. Useimpien muiden mormoniryhmittymien tavoin Yhdistynyt myöhempien aikojen pyhien kirkko opettaa ihmiselle olevan mahdollista kehittyä kuolemansa jälkeen Jumalaksi, mikäli hän on ollut uskollinen Jumalan kanssa solmimilleen liitoille. Kirkko soveltaa "sijoituksen lakia" (engl. Law of Placing). Sen mukaan liikkeen jäsenet eivät itse valitse puolisoaan, vaan kirkon johtajat valitsevat heille puolison rukoiltuaan asian puolesta. Kirkon johtajat voivat myös ottaa kirkkoon kuuluvan miehen vaimon ja antaa hänet "arvokkaammalle" jäsenelle. Kirkko kehottaa myös jäseniään soveltamaan "pyhityksen lakia" eli jakamaan omaisuutensa jäsenten kesken. Tämä merkitsee siis eräänlaisessa yhteistaloudessa asumista. Pyhityksen laki ei kuitenkaan ole kirkon jäsenille pakollinen, ja osa jäsenistä elääkin yksityistalouksissa ja hallitsee omaa omaisuuttaan. Sekä miehet että naiset seuraavat tarkkaa pukukoodia. Naisia kehotetaan käyttämään hametta tai mekkoa ja kasvattamaan pitkät hiukset. Miehillä on yleensä yksinkertaiset vaatteet, yleensä paita ja suorat housut. Useimmat yhteisön jäsenet käyttävät kotona tehtyjä vaatteita. Lisäksi jäsenet käyttävät 1800-luvun mallista garmenttia. Jäsenet eivät saa käyttää tatuointeja eivätkä lävistyksiä, ja naisten make- upin tulisi olla huomaamatonta. Yhdistynyt kirkko opettaa kaikkien olevan tervetulleita Herran työhön, rodusta, kansallisuudesta ja taustasta huolimatta. Kuitenkaan kirkko ei suostu vihkimään mustaihoisia jäseniään pappeuteen. Sen mukaan Myöhempien aikojen pyhien Jeesuksen Kristuksen kirkko oli väärässä avatessaan pappeuden 1978 myös mustaihoisille. Luokka:Mormonistiset kirkkokunnat
Mudhoney (albumi)

Mudhoney on grungeyhtye Mudhoneyn albumi vuodelta 1989. Se on yhtyeen ensimmäinen täyspitkä albumi. Kappale "Magnolia Caboose Babyshit" on cover versio Blue Cheerin kappaleesta "Magnolia Caboose Babyfinger", vaikka kappale onkin merkitty Mudhoneyn omaksi. ==Kappaleet== # "This Gift" – 3:34 # "Flat Out Fucked" – 2:15 # "Get Into Yours" – 3:50 # "You Got It" – 2:50 # "Magnolia Caboose Babyshit" – 1:07 # "Come To Mind" – 4:52 # "Here Comes Sickness" – 3:41 # "Running Loaded" – 2:50 # "The Farther I Go" – 2:07 # "By Her Own Hand" – 3:16 # "When Tomorrow Hits" – 2:39 # "Dead Love" – 4:27 == Kokoonpano == * Mark Arm - kitara, laulu * Steve Turner - kitara, laulu * Matt Lukin - basso, laulu * Dan Peters - rummut, laulu Luokka:Mudhoneyn albumit Luokka:Vuoden 1989 esikoisalbumit
Reorganisoitu Jeesuksen Kristuksen kirkko (bickertonilaiset)

Reorganisoitu Jeesuksen Kristuksen kirkko (engl. Reorganized Church of Jesus Christ) oli eräs myöhempien aikojen pyhien liikkeeseen kuulunut uskonnollinen yhteisö. Kirkko erosi Jeesuksen Kristuksen kirkosta vuonna 1907. Kiista elämän luonteesta tuhatvuotisen valtakunnan aikana hajotti Jeesuksen Kristuksen kirkon, ja lopulta puolet yhteisön kahdentoista apostolin koorumista erosi siitä ja perusti oman yhteisön, Reorganisoidun Jeesuksen Kristuksen kirkon. Jeesuksen Kristuksen kirkon tavoin Reorganisoitu Jeesuksen Kristuksen kirkko piti Joseph Smithiä Jumalan profeettana ja ilmoituksensaajana. Hänen oikeana seuraajanaan he pitivä Sidney Rigdonia ja tämän seuraajana taas William Bickertonia. Reorganisoitu Jeesuksen Kristuksen kirkko sulautui myöhemmin yhteen toisen Jeesuksen Kristuksen kirkosta eronneen ryhmän, Jeesuksen Kristuksen alkuperäisen kirkon kanssa. Näin syntyneen yhteisön toiminta kuitenkin hiipui. Luokka:Mormonistiset kirkkokunnat